Nežiadúce účinky po očkovaní- Tetanus
Dobrý deň, dcéra12 rokov, bola očkovaná na tetanus. Bolí ju rameno, hlava a zahmlieva sa jej pred očami. Je to normálne? Aké sú ešte vedľajšie účinky po očkovaní? Ďakujem, krásne za odpoveď.
Dobrý deň.
Ďakujeme za Vašu otázku.
Medzi vedľajšie účinky, ktoré sa môžu vyskytnúť po podaní vakcín patria systémové reakcie, ako sú bolesť hlavy, zvýšená telesná teplota, zimnica, výrazné potenie a únava. Z lokálnych reakcií sa vyskytujú začervenanie, bolestivý opuch, svrbenie v mieste vpichu. Vzhľadom na to, že mi nie je známa konkrétna vakcína, ktorou prebehlo očkovanie, nedokážem sa bližšie k prípadným vedľajším účinkom vyjadriť. O výskyte vedľajších účinkov je potrebné vždy upovedomiť pediatra.
Prajem skorú úľavu od ťažkostí.
S pozdravom
Mgr. Barbora Bičanovská